Egil Fossum

Egil Fossum (født 16. desember 1939, død 5. august 2021 i Oslo) var en norsk statsviter, forfatter og pressemann.Alf Skjeseth: Det gode menneske - Egil Fossum 1939-2021 - Klassekampen 11. august 2021 <ref>Birgitte Kjos Fonn: En varm og klok  kollega - Egil Fossum 1939-2021 - Klassekampen 13. august 2021</ref>

 Liv og virke 
Fossum var magister i statsvitenskap. Han arbeidet en periode ved Institutt for fredsforskning. Senere var han førsteamanuensis i journalistikk og dekan ved Avdeling for journalistikk, bibliotek- og informasjonsfag ved Høyskolen i Oslo. Han var også dosent II i journalistikk ved Høgskolen i Bodø.

I 1970-årene var han engasjert i den norske ml-bevegelsen og satt i en periode i sentralkomiteen i AKP(m-l). I perioden 1977–1979 var han redaktør i Klassekampen, den siste del av perioden sammen med Sigurd Allern. 

Fossum var også kjent for sin interesse for Midtøsten-spørsmål, for situasjonen for de kristne i Midt Østen og for sin støtte til palestinernes sak. 

Fossum skrev flere bøker, blant annet om latin-amerikansk politikk, om kildekritikk for journalister og om de kristne i Midtøsten. 

 Bibliografi 
 Latin-Amerika mellom revolusjon og kontrarevolusjon. Gyldendal. 1970.
 Fra Stalins Sovjet. Konflikter i sovjetisk innenrikspolitikk 1945 – 1952. Forlaget Oktober. 1984. ISBN 82-7094-335-5.
 Er nå det så sikkert? Journalistikk og kildekritikk (sammen med Sidsel Meyer), Cappelen Akademisk, 1991 Ny utvidet utgave i 2008. ISBN 978-82-02-28343-8 
 Hos de kristne i Midtøsten. Fra Alexandria til Aleppo''. Emilia forlag, 2003. ISBN 82-7419-079-3 (Ny revidert og utvidet utgave 2011)

Referanser
Aftenposten (16. desember 2019): 80 års omtale i Aftenposten
Klassekampen (13. desember 2019): Alf Skjeseth: Ein heidersmann - Egil Fossum blir 80 år

 Eksterne lenker 

Kategori:Redaktører for Klassekampen
Kategori:Norske journalister
Kategori:Norske redaktører
Kategori:Norske sakprosaforfattere
Kategori:Førsteamanuenser ved Oslomet – storbyuniversitetet
Kategori:Vitenskapelig ansatte ved Universitetet i Nordland
Kategori:Personer fra Oslo